钦定古今图书集成/明伦汇编/闺媛典/第311卷 > 皇清四十四 > 方景舆妻何氏
## 钦定古今图书集成/明伦汇编/闺媛典/第311卷 > 皇清四十四 > 方景舆妻何氏

按《桐城县志》：何氏，方景舆妻，大学士文端女孙也。景舆为桐之右族，奕叶华膴，而性恭俭，嗜学，不问生产。何氏贤孝幽淑，尽谢纨绮，躬亲操作，如寒素风。景舆祖若父以株连谪塞外，家遂中落，有公逋督责甚急。时景舆寄甥室，蹙然曰：“老母借庇毘陵兄弟，糊口四方，忍以追呼遗老母忧乎？” 鬻己产不足，何罄簪珥佐偿之，后祖父得赐环，补偿不受。景舆赍志早殁，何呼抢崩摧，欲以身殉，屏食累日。姑刘、母吴以抚孤继后，百言慰谕，朝夕左右之，始免。乃机丝针黹，竭力以事翁姑，而教子则慈严兼至，数十年如一日。子皆成立，能继父志。。